**«Σύμφωνα με την 13214/30-11-2017 (Β΄4268) όπως τροποποιήθηκε και ισχύει.»**

**Άρθρο 42**

**Υποχρεώσεις δικαιούχων για θέματα δημοσιότητας και ενημέρωσης**

  1.Σύμφωνα με τους Εκτελεστικούς Κανονισμούς (ΕΕ) αριθ. 808/2014 (Άρθρο 13, Παράρτημα ΙΙΙ) και αριθ. 669/2016 (Άρθρο 1, Παράρτημα ΙΙΙ), οι δικαιούχοι πράξεων που συγχρηματοδοτούνται από το ΠΑΑ 2014-2020, είναι υποχρεωμένοι να προβούν σε ενέργειες ενημέρωσης του κοινού σχετικά με τη στήριξη που λαμβάνουν από το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ). Η μη τήρηση των ελάχιστων υποχρεωτικών κανόνων ενημέρωσης επισύρει κυρώσεις από τα ευρωπαϊκά και εθνικά όργανα ελέγχου.

  2.Οι κατ’ ελάχιστον υποχρεώσεις των δικαιούχων του Υπομέτρου 19.2 (ιδιωτικές παρεμβάσεις) ως προς την τήρηση των κανόνων δημοσιότητας και ενημέρωσης είναι:

α. Για πράξεις των οποίων η συνολική δημόσια δαπάνη είναι 50.000 –500.000 Ευρώ, απαιτείται η ανάρτηση τουλάχιστον μίας αφίσας ελάχιστου μεγέθους Α3 ή πινακίδας με πληροφορίες σχετικά με την πράξη, σε σημείο εύκολα ορατό, επισημαίνοντας τη χρηματοδοτική συνδρομή από την Ευρωπαϊκή Ένωση και την Ελλάδα.

β. Για πράξεις που αφορούν σε αγορά εξοπλισμού, ή υποδομές ή κατασκευαστικά έργα, των οποίων η συνολική δημόσια δαπάνη υπερβαίνει τις 500.000 Ευρώ, ο δικαιούχος τοποθετεί προσωρινή πινακίδα σημαντικού μεγέθους.

γ. Το αργότερο εντός τριών μηνών από την ολοκλήρωση της πράξης, ο δικαιούχος τοποθετεί μόνιμη αναμνηστική πλάκα ή πινακίδα σημαντικού μεγέθους, σε σημείο εύκολα ορατό από το κοινό, όπου επισημαίνεται τουλάχιστον η περιγραφή της πράξης και η χρηματοδοτική συνδρομή της Ευρωπαϊκής Ένωσης και της Ελλάδας. Το υλικό κατασκευής και ο τρόπος τοποθέτησης των μόνιμων πινακίδων θα πρέπει να εξασφαλίζουν τη μόνιμη εγκατάστασή τους. Εφόσον η επεξηγηματική πινακίδα που τοποθετείται κατά την εκτέλεση του έργου έχει μόνιμο χαρακτήρα, δεν είναι απαραίτητη η τοποθέτηση αναμνηστικής πλάκας.

Επίσης  στο Παράρτημα ΙΙΙ.1 της Πρόσκλησης "Υπόδειγμα Πινακίδας" πέραν της μορφής που πρέπει να έχει, αναφέρονται όλες οι λεπτομέρειες σχετικά το μέγεθος , το υλικό για τα αυτοκόλλητα  και τη γραμματοσειρά. Συγκεκριμένα :

Οι διαστάσεις της αφίσας ή της επεξηγηματικής πινακίδας προτείνεται να είναι τουλάχιστον οι παρακάτω:

         Εάν ο συνολικός προϋπολογισμός είναι πάνω από 500.000 Ευρώ, οι διαστάσεις πρέπει να είναι 1,50 μ. πλάτος Χ 2 μ. ύψος.

         Εάν ο συνολικός προϋπολογισμός είναι άνω των 100.000 Ευρώ, πρέπει να είναι 90 εκατ. πλάτος Χ 70 εκατ. ύψος.

         Εάν ο συνολικός προϋπολογισμός είναι από 50.000 έως 100.000 Ευρώ, οι διαστάσεις για την πινακίδα πρέπει να είναι 60 εκατ. πλάτος Χ 40 εκατ. ύψος και οι διαστάσεις για την αφίσα μεγέθους Α3 πρέπει να είναι 29,7 εκατ. πλάτος Χ 42 εκατ. ύψος.

**Γραφικά:** Αυτοκόλλητα βινύλια υψηλής αντοχής (για πινακίδες)

**Γραμματοσειρά:**Arial μαύρη

**Υπόβαθρο (φόντο):** λευκό

**ΒΑΣΙΚΟΙ ΣΤΟΧΟΙ ΠΙΝΑΚΙΔΑΣ**

**Υποδράση 19.2.2.2**

«Η βελτίωση της ανταγωνιστικότητας της αλυσίδας αξίας του αγροδιατροφικού τομέα»

**Υποδράση 19.2.2.3 & 19.2.3.3**

"Βελτίωση της ελκυστικότητας της περιοχής παρέμβασης και ενίσχυση του τουριστικού

προϊόντος"

**Υποδράση 19.2.3.1**

«Η βελτίωση της ανταγωνιστικότητας της αλυσίδας αξίας του αγροδιατροφικού τομέα»

**Υποδράση 19.2.2.4**

"Διαφοροποίηση και ενδυνάμωση τοπικής οικονομίας

**Υποδράση 19.2.3.4**

"Διαφοροποίηση και ενδυνάμωση τοπικής οικονομίας"

**Υποδράση 19.2.3.5**

"Βελτίωση συνθηκών διαβίωσης και ποιότητα ζωής του τοπικού πληθυσμού"